**МКОУ «Ургубамахинская СОШ»**

 **Ургубала урга даражала**

 **цах1набси багьудила школа**

**Сочинение**

 ***«Нешла мез х1едалуси адам,***

***ц1едеш х1едашуси галгагъуна сай»(Х1.Г1ялиев)***

**Белк1унси:**

9классла руч1ан, Мутазаг1ялиева

 Рисалат Мях1яммадовна.

**Ургуба 2021г.**

 ***«Нешла мез х1едалуси адам,***

***ц1едеш х1едашуси галгагъуна сай»(Х1.Г1ялиев)***

Нушала бегIла халаси давла, бег1тас г1ергъи – нешла мез сари. Нушачиб чебси саби ил давлала умудеш ва жагадеш калахъес. Дагъиста адамтала мез челябкьла наслулис кали дигули нушала машгьурси к1арахъала поэт Расул ХIямзатовли бурибсири: «Набзи дила мез жаг1ял дубк1ар или, буралли,ну хIядурлира ишбархIил вебк1ес».

 ИшбархIи нушала мезанала тяхIярличи разииэс къиянни саби. Даргала ва цархIилти Дагъиста мезанази урусла ва Англияла дахъал сагати дугьби ляркьули сари. Дунъя гьалабяхI башули саби, сагати секIал дакIудирули сари, дарган мезлизир илди сагати секIултала мягIна аргъахъес дирути дугьби агарли урдулхъули сари.

 Гьачам школализиб балбуц дурабурк1ули лерли , дарган мезла учительница, Пат1имат Шайхг1ялиевнани бурибсири: « Нушала балбуцла бег1лара мяг1ничебси масъала саби чеалк1уси наслу гьар-урла г1ядатуначил тянишбарес, нушаб хала бег1тазибад букьурли баибси рух1ла давла хъумх1ертахъес, бих1яхъес ва чебирц1ахъес.Нешла мезла бурес агарли халаси кьадриличила гьанбушес» . Наб мурталра гьандирку илди гъай.

 Дила пикри хIясибли, вегIла мез агарси адамла уркIилизир ВатIайчира цIакьти диги диэс хIейрар. ВегIла мез хIейгусилис, вегIла халкь дигахъесра хIейрар. ВегIла халкьла хIурмат хIебирусини, цархIил халкьра дигахъес хIебала. Ил язихъси цунси адам сай, бегIтиагар цIуръагъуна. Мез агара – миллат агара, ВатIан агара. Сецад пякьирлив чула бегIтала мез хIедалути адамти. Илдазирад детихъули миллатличи хасти адамла хасиятуни ва къилликъуни.

 Илала шайчиб машгьурси педагог К.Ушинскийли бурибсири нешла мез бег1лара ц1акьси бархбас биъниличила гьалабал, ишбарх1ила ва жаг1ялла наслу ца тарихлизи цалабирхъуси. Халкьла мезлизир сари лерилра адамла т1абиг1ятуни, хьулани, пикруми-кьасани. Ил багьандан васвасъала агарли бурес вирар, нешла мезличил гъайбик1ес х1ебалути, хала бег1тала г1ядатуни х1едалути, халкьла устадеш х1едлути халкь багьлали дунъяличибад беткайхъур.

 Наб гьанбиркуси саби, нешла мезла хIурмат хIебируси адам гьачамалра игит, багьадур ветаэс хIейрар. СенахIенну илис ца бутIа биули ахIен. Илис баили ахIен пай даргала машгьурти писательти ва поэтуни ГI.Абу-Абакарла, А.Гъазила, С.Рабадановла, ХI.Гялиевла, Р.Рашидовла пагьмукар тугъала. Ил адам рухIлашал мискин адам сай, сунелара мякьи агарси. Даргала давлачебси история хIебалуси, лугъатунала дахъдешличил тянишхIейубси, халкьла мухIлила пагьму хIебагьурси, сунела хала бегIтала аргъес ахъри агарси , марлира, ил дарган сайра викIес вирару?

 Гьарил адам пикриухъес чебси саби: лебил дунъяла халкьлис нешла мез дигес ва ахIерли дихес, халваили сунела бишт1ати биубх1ели, бишт1атази гъайик1ес, илдас бяркъ бедес , мез дагьахъес, челябкьуси наслу х1ебебк1ахъес г1яг1нили биъниличи.